በትላልቅ የልማት ፕሮጀክቶች ውስጥ ኮሮና ቫይርስ ስርጭትን ለመከላከል ምን እየተሠራ ነው?
ዓለም አቀፉን የኮሮና ቫይረስ ወረርሽኝ ለመከላከል የፌዴራል እና የክልል መንግሥታት ዜጎች ማድረግ የሚገባቸውን ጥንቃቄ እና መወሰድ ያለባቸውን ርምጃ አስታውቀዋል፡፡ ትላልቅ የልማት ፕሮጀክቶች በርካታ ሠራተኞች የሚሠማሩባቸው እና ለቫይረሱ ስርጭት ምቹ ሁኔታ ከሚፈጠርባቸው አካባቢዎች መካከል ይጠቀሳሉ፡፡በአዊ ብሔረሰብ አስተዳደር ጃዊ ወረዳ የጣና በለስ ስኳር ልማት ፕሮጀክት በ13 ሺህ ሄክታር መሬት ላይ ሸንኮራ አገዳ በማልማት ላይ ይገኛል፤ በውስጡ ደግሞ በርካታ ሠራተኞችን ይዟል፡፡ወይዘሮ ይደነቁ እሸቱ የጣና በለስ ስኳር ፕሮጀክት ሠራተኛ ናቸው፡፡ የኮሮና ቫይረስ ስርጭትን ለመግታት ምን ጥንቃቄ እያደረጉ እንደሆነ ለአብመድ አስተያየት ሰጥተዋል፡፡ እንደ ወይዘሮ ይደነቁ በሥራ ቦታቸው መጨባበት አቁመዋል፤ ስብሰባዎችም አይደረጉም፤ የጤና ባለሙያዎች በሰጡት ግንዛቤ መሠረት እጃቸውን በጥንቃቄ እየታጠቡ ነው፡፡ የንጽሕና መጠበቂያዎችም በሥራ ቦታቸው ተመቻችቶላቸዋል፡፡